钦定古今图书集成/明伦汇编/氏族典/第129卷 > 陈禹谟
## 钦定古今图书集成/明伦汇编/氏族典/第129卷 > 陈禹谟

按《浙江通志》：“禹谟，字孟文，万历五年进士。擢监察御
史，巡两淮盐政，改巡江西。还京，给事中孟养浩以争
国本杖阙下。禹谟疏力谏，上怒，并杖，乞终养。天启元
年，迁左侍郎，得代还里，俄闻警，遽命促装，冒暑陆行，
得陛见。以劳瘁下血，遂卒于邸。赠刑部尚书，予祭葬。
所著有《奏议》十卷。”